CELEX: 32017R1501
Language: lt
Date: 2017-08-24 00:00:00
Title: 2017 m. rugpjūčio 24 d. Tarybos reglamentas (ES) 2017/1501, kuriuo iš dalies keičiamas Reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai

26.8.2017   
            
            
               LT
            
            
               Europos Sąjungos oficialusis leidinys
            
            
               L 221/1
            
         TARYBOS REGLAMENTAS (ES) 2017/1501
   2017 m. rugpjūčio 24 d.
   kuriuo iš dalies keičiamas Reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 329/2007 (2) įgyvendinamos Sprendime (BUSP) 2016/849 numatytos priemonės;
            
         
               (2)
            
            
               Reglamento (EB) Nr. 329/2007 IV priede išvardyti Sankcijų komiteto arba Jungtinių Tautų Saugumo Tarybos (toliau – JT ST) nurodyti asmenys, subjektai ir organizacijos, kurių lėšos ir ekonominiai ištekliai pagal tą reglamentą yra įšaldomi;
            
         
               (3)
            
            
               Reglamento (EB) Nr. 329/2007 V priede išvardyti Tarybos nurodyti asmenys, subjektai ir organizacijos, kurie neišvardyti IV priede ir kurių lėšos ir ekonominiai ištekliai pagal tą reglamentą yra įšaldomi;
            
         
               (4)
            
            
               2017 m. rugpjūčio 5 d. JT ST priėmė Rezoliuciją 2371 (2017), kuria nustatė naujas priemones Šiaurės Korėjai. Be kita ko, į asmenų ar subjektų, kuriems turi būti taikomos ribojamosios priemonės, sąrašą JT ST įtraukė dar devynis fizinius asmenis ir keturis juridinius asmenis. JT ST taip pat nurodė tų priemonių netaikyti dviem juridiniams asmenimis, t. y. „Foreign Trade Bank“ (FTB) ir „Korean National Insurance Company“ (KNIC);
            
         
               (5)
            
            
               Komisijos įgyvendinimo reglamentu (ES) 2017/1457 (3) įgyvendinamos naujos priemonės, įtraukiant susijusių fizinių asmenų vardus ir pavardes bei juridinių asmenų pavadinimus į Reglamento (EB) Nr. 329/2007 IV priedą. Kadangi vienas juridinis asmuo, t. y. KNIC, buvo jau įtrauktas į Reglamento (EB) Nr. 329/2007 V priedą, jis turi būti iš jo išbrauktas;
            
         
               (6)
            
            
               Tarybos sprendimu (BUSP) 2017/1504 (4) iš dalies keičiamas Sprendimas (BUSP) 2016/849, siekiant aprėpti atvejus, kuriais, remiantis JT ST rezoliucija 2371 (2017), netaikomos JT ST FTB ir KNIC nustatytos ribojamosios priemonės;
            
         
               (7)
            
            
               todėl Reglamentas (EB) Nr. 329/2007 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 329/2007 iš dalies keičiamas taip:
   
               1.
            
            
               8a straipsnis pakeičiamas taip:
               „8a straipsnis
               6 straipsnio 1 ir 4 dalyse nurodyti draudimai netaikomi „Foreign Trade Bank“ arba „Korean National Insurance Company“ (KNIC) priklausančioms arba suteikiamoms lėšoms ir ekonominiams ištekliams, jei tos lėšos ir ekonominiai ištekliai skirti tik oficialiems diplomatinės arba konsulinės misijos Šiaurės Korėjoje tikslams arba humanitarinės pagalbos veiksmams, juos vykdant arba koordinuojant su Jungtinėmis Tautomis.“
            
         
               2.
            
            
               11c straipsnis pakeičiamas taip:
               „11c straipsnis
               Nukrypstant nuo draudimų, kylančių iš JT ST rezoliucijų 1718 (2006), 1874 (2009), 2087 (2013), 2094 (2013), 2070 (2016), 2321 (2016), 2356 (2017) ir 2371 (2017), atitinkama valstybės narės kompetentinga institucija, nurodyta II priede išvardytose interneto svetainėse, gali leisti vykdyti bet kokią veiklą, jei Sankcijų komitetas, įvertinęs kiekvieną konkretų atvejį, nustatė, kad ji reikalinga norint palengvinti tarptautinių ir nevyriausybinių organizacijų darbą vykdant paramos ir pagalbos teikimo veiklą Šiaurės Korėjos civiliams gyventojams pagal JT ST rezoliucijos 2321 (2016) 46 punktą.“
            
         
               3.
            
            
               Reglamento (EB) Nr. 329/2007 V priedas iš dalies keičiamas, kaip išdėstyta šio reglamento priede.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 24 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  OL L 141, 2016 5 28, p. 79.
   
      (2)  2007 m. kovo 27 d. Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai (OL L 88, 2007 3 29, p. 1).
   
      (3)  2017 m. rugpjūčio 10 d. Komisijos įgyvendinimo reglamentas (ES) 2017/1457, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai (OL L 208, 2017 8 11, p. 33).
   
      (4)  2017 m. rugpjūčio 24 d. Tarybos sprendimas (BUSP) 2017/1504, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai (žr. šio Oficialiojo leidinio p. 22).
   
      PRIEDAS
      Reglamento (EB) Nr. 329/2007 V priedo d punkte išbraukiamas šis įrašas:
      
         
                      
                  
                  
                     „Vardas, pavardė (ir galimi variantai (alias))
                  
                  
                     Identifikuojamoji informacija
                  
                  
                     Priežastys
                  
               
                     1.
                  
                  
                     „Korea National Insurance Corporation“ (KNIC) ir jos filialai (dar žinoma kaip „Korea Foreign Insurance Company“)
                  
                  
                     Haebangsan-dong, Central District, Pchenjanas, KLDR
                     Rahlstedter Strasse 83 a, 22149 Hamburg.
                     „Korea National Insurance Corporation of Alloway“, Kidbrooke Park Road, Blackheath, London SE30LW
                  
                  
                     „Korea National Insurance Corporation“ (KNIC), valstybei nuosavybės teise priklausanti ir jos kontroliuojama įmonė, gaunanti daug pajamų, įskaitant iš užsienio valiutos keitimo, kuriomis galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų. Be to, Pchenjane esanti KNIC pagrindinė buveinė yra susijusi su į sąrašą įtrauktu subjektu – Korėjos darbininkų partijos 39 biuru (Office 39).“